stanford-oval/wikipedia huggingface dataset:
พระราชอาสน์
รายชื่อพระราชอาสน์ในประเทศไทย > พระที่นั่งอัฐทิศอุทุมพรราชอาสน์

พระที่นั่งอัฐทิศอุทุมพรราชอาสน์กางกั้นด้วยพระบวรเศวตฉัตรหรือสัปตปฏลเศวตฉัตร คือฉัตรขาว 7 ชั้น ตัวพระที่นั่งทำจากไม้มะเดื่อ จึงมีชื่อว่า "อุทุมพร" ซึ่งแปลว่า ไม้มะเดื่อ  ประดิษฐานอยู่ที่ พระที่นั่งไพศาลทักษิณ ในพระบรมมหาราชวัง เป็นพระที่นั่งหรือพระราชอาสน์ทรงแปดเหลี่ยมสำหรับพระมหากษัตริย์ เสด็จขึ้นทรงประทับรับน้ำพระมูรธาภิเษกในพระราชพิธีบรมราชาภิเษก
รายชื่อพระราชอาสน์ในประเทศไทย > พระที่นั่งภัทรบิฐ

พระที่นั่งภัทรบิฐกางกั้นด้วยพระนพปฎลมหาเศวตฉัตร คือฉัตรขาว 9 ชั้น ประดิษฐานอยู่ที่ พระที่นั่งไพศาลทักษิณ ด้วยเช่นกัน เป็นพระที่นั่งสำหรับพระมหากษัตริย์ เสด็จขึ้นประทับทรงรับเครื่องเบญจราชกกุธภัณฑ์ เครื่องบรมราชูปโภคอันเป็นโบราณมงคล  พระแสงอัษฎาวุธ และ พระแสงราชศัสตราวุธ ในพระราชพิธีบรมราชาภิเษก
รายชื่อพระราชอาสน์ในประเทศไทย > พระที่นั่งพุดตานกาญจนสิงหาสน์

พระที่นั่งพุดตานกาญจนสิงหาสน์เป็นพระราชบัลลังก์ทองขนาดย่อม เมื่อมีพระราชพิธีจะเชิญมาทอดบนพระราชบัลลังก์ภายใต้พระนพปฏลมหาเศวตฉัตรอีกชั้นหนึ่ง ใน พระที่นั่งอมรินทรวินิจฉัย พระมหากษัตริย์จะเสด็จขึ้นประทับบนพระราชบัลลังก์นี้ เพื่อเสด็จออกมหาสมาคมเป็นครั้งแรกในรัชกาลของพระองค์ และในวันเฉลิมพระชนมพรรษาของทุกปี เพื่อรับการถวายพระพรชัยมงคล
รายชื่อพระราชอาสน์ในประเทศไทย > พระที่นั่งบุษบกมาลามหาจักรพรรดิพิมาน

พระที่นั่งบุษบกมาลามหาจักรพรรดิพิมาน เป็นบุษบกประกอบท้ายเกรินทั้ง 2 ข้าง ที่ท้ายเกรินปักฉัตรลายทอง 7 ชั้น ประดิษฐานอยู่ที่ พระที่นั่งอมรินทรวินิจฉัย สำหรับพระมหากษัตริย์เสด็จขึ้นประทับ ในวโรกาสเสด็จออกฝ่ายหน้าในงานมหาสมาคม หรือประดิษฐานปูชนียวัตถุในพระราชพิธี ปัจจุบันใช้ประดิษฐานพระพุทธรูปประจำพระชนมวารของพระมหากษัตริย์ อัครมเหสี ในการพระราชพิธีสำคัญ
รายชื่อพระราชอาสน์ในประเทศไทย > พระแท่นราชบัลลังก์ประดับมุก

พระราชบัลลังก์ พระแท่นราชบัลลังก์ประดับมุก ประดิษฐานอยู่เหนือพระแท่นลากกลางในพระที่นั่งดุสิตมหาปราสาท กางกั้นด้วยพระนพปฎลมหาเศวตฉัตร 9 ชั้น เป็นพระราชบัลลังก์ที่ประทับของพระมหากษัตริย์ ในวโรกาสเสด็จออกมหาสมาคม เป็นที่ประดิษฐานพระพุทธรูปสำคัญ พระพุทธรูปประจำพระชนมวาร ในการพระราชพิธีสำคัญ
ในการพระราชพิธีสวดอภิธรรมพระบรมศพ พระบาทสมเด็จพระมหาภูมิพลอดุลยเดชมหาราช บรมนาถบพิตร ได้อัญเชิญพระพุทธรูปประจำพระชนมวาร มาประดิษฐานที่พระแท่นนี้ด้วย
รายชื่อพระราชอาสน์ในประเทศไทย > พระที่นั่งพุดตานถม

พระราชอาสน์ราชบัลลังก์ พระที่นั่งพุดตานถม เป็นพระราชอาสน์ที่ประดิษฐานอยู่ในพระที่นั่งจักรีมหาปราสาท เป็นศิลปกรรมเครื่องถมชิ้นเอกของประเทศไทย สร้างน้อมเกล้าฯ ถวายโดยเจ้าพระยานครศรีธรรมราช ประดิษฐานอยู่บนพระแท่นมาลาฐานหินอ่อน กางกั้นด้วยพระนพปฎลมหาเศวตฉัตร 9 ชั้น เป็นที่ประทับสำหรับพระมหากษัตริย์ ในโอกาสสำคัญ บ้างก็เสด็จประทับบนพระที่นั่งพุดตานถม บ้างก็เสด็จออกทรงยืนหน้าพระที่นั่งพุดตานถม เพื่อเสด็จออกให้คณะทูตานุทูตต่างประเทศ เฝ้าทูลละอองธุลีพระบาทถวายพระราชสาส์นตราตั้ง เฝ้าฯ ถวายพระพรชัยมงคล หรือเฝ้าทูลละอองธุลีพระบาทในโอกาสพิเศษต่าง ๆ
รายชื่อพระราชอาสน์ในประเทศไทย > พระแท่นราชบัลลังก์กง

พระราชบัลลังก์ พระแท่นราชบัลลังก์กง ประดิษฐานอยู่ในพระที่นั่งของพระราชวังต่าง ๆ เช่น
พระที่นั่งอนันตสมาคม พระราชวังดุสิต
พระที่นั่งวโรภาษพิมาน พระราชวังบางปะอิน
พระที่นั่งอภิเศกดุสิต พระราชวังดุสิต
ดูเพิ่ม

พระบรมมหาราชวัง
เครื่องราชูปโภค
เครื่องราชกกุธภัณฑ์แห่งประเทศไทย
พระเศวตฉัตร
พระที่นั่ง
พระราชบัลลังก์
พระนพปฎลมหาเศวตฉัตรและพระที่นั่งบุษบกมาลามหาจักรพรรดิพิมานในพระที่นั่งอมรินทรวินิจฉัยฯ
พระแท่นราชบัลลังก์ประดับมุก ในพระที่นั่งดุสิตมหาปราสาท
พระที่นั่งพุดตานถม ในพระที่นั่งจักรีมหาปราสาท ระหว่างพระราชพิธีทักษิณานุปทานอุทิศถวายรัชกาลที่ 7
จอห์นนี่ บราโว

| จอห์นนี่ บราโว |
| --- | --- |
ประเภท: การ์ตูนทีวีแอนิเมชัน, ตลก
สร้างโดย: Van Partible
แสดงนำ: Jeff Bennett Mae Whitman Tom Kenny Larry Drake Brenda Vaccaro Donny Osmond
ประเทศแหล่งกำเนิด: สหรัฐอเมริกา
จำนวนฤดูกาล: 4
จำนวนตอน: 65
การผลิต
ความยาวตอน: ประมาณ 30 นาที (7 นาทีต่อหนึ่งตอน)
ออกอากาศ
เครือข่าย: การ์ตูนเน็ตเวิร์ค (ในเครือทรูวิชั่นส์สำหรับประเทศไทย)
ออกอากาศ: 14 กรกฎาคม พ.ศ. 2540 – 27 สิงหาคม พ.ศ. 2547
จอห์นนี่ บราโว (อังกฤษ: Johnny Bravo) เป็นการ์ตูนทีวีแอนิเมชันประเภทการ์ตูนตลก จากประเทศสหรัฐอเมริกา ผลิตโดย Van Partible
โครงเรื่อง

จอห์นนี่ บราโว เป็นเรื่องราวของผู้ชายอเมริกันผมบลอนด์ชื่อ จอห์นนี่ บราโว อาศัยอยู่ในเมืองชื่ออาร์รอนซิตี้ เขาเป็นผู้ชายโง่ที่สุดในโลกแต่เชื่อว่าตนเองมีสเน่ห์และมีกิจวัตรประจำวันคึอการจีบผู้หญิง แต่มักได้รับการปฏิเสธบ่อยครั้ง
ฤดูกาล

แรกเริ่มจอห์นนี่ บราโว เขียนแบและทำแอนิเมชันโดย Van Partible, บุตช์ ฮาร์ตแมน และ Seth MacFarlane แต่ต่อมาในฤดูกาลที่สอง ได้มีการออกแบบตัวละครและเปลี่ยนทำแอนิเมชันใหม่ เพิ่มตัวละครใหม่และเขียนบทใหม่ โดยที่ Van Partible ไม่ได้มีส่วนร่วมในฤดูกาลนี้ แต่ต่อมาในฤดูกาลที่ 3 ทั้งสามคนได้กลับมาร่วมงานอีกครั้งและแก้ไขแอนิเมชันให้กลับไปเป็นแบบฤดูกาลแรก แต่ก็ทำให้ได้ความนิยมตกต่ำลงและออกฉายเพียงไม่กี่ตอนเท่านั้น
รายชื่อผู้แสดง

| ตัวอักษร | เสียงภาษาอังกฤษต้นฉบับ   | พากย์ไทย  |
| --- | --- | --- |
| จอห์นนี่ บราโว | เจฟ เบนเนต   มาร์ค ผ้าไหม (สหราชอาณาจักร) พีรศักดิ์ เกษร    (ประเทศไทย) | พีรศักดิ์ เกษร |
| บันนี่ บราโว | เบรนด้า โวคาโร |  |
| ซูซี่ | แม วิทแมน |  |
| คาร์ล คริลนิซซวิกส์ | ทอม เคนนี |  |
| ป๋า | ลาร์รี เดรก |  |
| ผู้เล่าเรื่อง | ไมเคิล ดอาน |  |
แหล่งข้อมูลอื่น

จอห์นนี่ บราโว ใน Big Cartoon DataBase (อังกฤษ)
โอภาส รองเงิน

| โอภาส รองเงินม> ว.ม., ป.ช. |
| --- | --- |

ข้อมูลส่วนบุคคล
เกิด: 14 พฤษภาคม พ.ศ. 2492 (75 ปี) อำเภอควนขนุน จังหวัดพัทลุง ประเทศไทย
คู่สมรส: วนิดา รองเงิน

โอภาส รองเงิน (เกิด 14 พฤษภาคม พ.ศ. 2492) อดีตสมาชิกสภาผู้แทนราษฎรจังหวัดพัทลุง 3 สมัย และอดีตสมาชิกวุฒิสภาจังหวัดพัทลุง
ประวัติ

โอภาส รองเงิน เกิดเมื่อวันที่ 14 พฤษภาคม พ.ศ. 2492 เป็นบุตรของนายอ่ำ รองเงิน และ นางหนูจับ รองเงิน สำเร็จการศึกษาระดับปริญญาตรี ศิลปศาสตรบัณฑิต (รัฐศาสตร์) จาก มหาวิทยาลัยเชียงใหม่ สมรสกับนางวนิดา รองเงิน (สกุลเดิม : อินทรกุล) มีบุตรสาวคือแพทย์หญิงภาสินี รองเงิน
การทำงาน

โอภาส เคยรับราชการเป็นปลัดอำเภอปากพะยูน เมื่อปี พ.ศ. 2519 ต่อมาดำรงตำแหน่งปลัดอำเภอเมืองนครศรีธรรมราช เมื่อปี พ.ศ. 2522 และได้ย้ายกลับมาเป็นปลัดอำเภอปากพะยูนอีกครั้งเมื่อปี พ.ศ. 2523 ต่อมาได้ย้ายไปเป็นปลัดอำเภอเมืองชุมพร เมื่อปี พ.ศ. 2525
งานการเมือง

โอภาส ลงสมัครรับเลือกตั้งสมาชิกสภาผู้แทนราษฎรจังหวัดพัทลุงครั้งแรก ใน พ.ศ. 2519 พร้อมกับบิดา แต่ได้รับเลือกตั้งครั้งแรกใน พ.ศ. 2526 และได้รับจนถึง พ.ศ. 2531  เขาเคยเป็นกรรมการบริหารพรรคประชาชน ในปี พ.ศ. 2531
ต่อมา ลงรับสมัครเลือกตั้งสมาชิกวุฒิสภาจังหวัดพัทลุง ใน พ.ศ. 2543 และได้รับเลือกตั้งในครั้งดังกล่าว
ในการเลือกตั้งนายกองค์การบริหารส่วนจังหวัดในประเทศไทย พ.ศ. 2555 เขาได้ลงสมัครรับเลือกตั้งอีกครั้ง แต่แพ้ให้กับนายวิสุทธิ์ ธรรมเพชร
งานการเมือง > สมาชิกสภาผู้แทนราษฎร

โอภาส รองเงิน ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดพัทลุง สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดพัทลุง สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดพัทลุง สังกัดพรรคประชาชน (พ.ศ. 2531) → พรรคเอกภาพ
งานการเมือง > สมาชิกวุฒิสภา

โอภาส รองเงิน ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
การเลือกตั้งสมาชิกวุฒิสภาไทยเป็นการทั่วไป พ.ศ. 2543 จังหวัดพัทลุง
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2525 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
รถไฟฟ้านครโฮจิมินห์

รถไฟฟ้านครโฮจิมินห์ (เวียดนาม: đường sắt đô thị Thành phố Hồ Chí Minh) เป็นระบบขนส่งมวลชนเร็วในนครโฮจิมินห์ ซึ่งเป็นเมืองที่มีประชากรมากที่สุดในประเทศเวียดนาม ปัจจุบันเปิดให้บริการ 1 สาย คือ สาย 1 ซึ่งเปิดให้บริการเมื่อวันที่ 22 ธันวาคม ค.ศ. 2024
เส้นทาง

| สาย | ชื่อสาย | ระยะทาง | จำนวนสถานี | ปลายทาง | หมายเหตุ |
| --- | --- | --- | --- | --- | --- |
|  1  | S: สายไซ่ง่อน (Sài Gòn) | 19.7 กิโลเมตร | 14 | เบ๊นถั่ญ ↔ ซ้วยเตียน | เปิดให้บริการ ตัวเลือกการเดินทางไปเบียนฮหว่าหรือจังหวัดบิ่ญเซือง |
|  2  | B: สายบ่าแกว่ว (Bà Quẹo) | 48 กิโลเมตร | 42 | กู๋จี ↔ ถูเทียม | กำลังก่อสร้าง ระยะที่ 1: เบ๊นถั่ญ–ทามเลือง 11 สถานี |
|  3A  | K: สายเตินเกียน (Tân Kiên) | 19.8 กิโลเมตร | 17 | เบ๊นถั่ญ ↔ เตินเกียน | โครงการ ตัวเลือกการเดินทางไปเตินอาน |
|  3B  | N: สายถิแหง่ (Thị Nghè) | 12.2 กิโลเมตร | 10 | ก่งฮหว่า ↔ เหียปบิ่ญเฟื้อก (ถูดึ๊ก) | โครงการ ตัวเลือกการเดินทางไปถูเสิ่วหมต และเชื่อมต่อบิ่ญเซืองเมโทร |
|  4  | G: สายก่อเวิ้ป (Gò Vấp) | 35.75 กิโลเมตร | 32 | ถั่ญซวน ↔ เหียปเฟื้อก | โครงการ |
|  4B  | T: สายเตินเซินเญิ้ต (Tân Sơn Nhất) | 03.2 กิโลเมตร | 03 | ซาดิ่ญพาร์ก (สาย 4) ↔ ลังจาก๋า (สาย 5) | โครงการ ระยะที่ 1: ท่าอากาศยานเตินเซินเญิ้ต–ลังจาก๋า |
|  5  | C: สายเกิ่นสวก (Cần Giuộc) | 23.39 กิโลเมตร | 22 | สถานีขนส่งผู้โดยสารใหม่เกิ่นสวก ↔ สะพานไซ่ง่อน | โครงการ ระยะที่ 1: บั๋ยเหี่ยน–สะพานไซ่ง่อน |
|  6  | Đ: สายเดิ่มแซน (Đầm Sen) | 06.8 กิโลเมตร | 07 | บ่าแกว่ว ↔ ฟู้เลิม | โครงการ |
ดูเพิ่ม

ฮานอยเมโทร
รายชื่อระบบขนส่งมวลชนความเร็วสูง
แหล่งข้อมูลอื่น

Management Authority for Urban Railways
An updated map of the future Saigon Metro
Ho Chi Minh at UrbanRail.net
แผนที่โครงการเครือข่ายเส้นทางรถไฟฟ้านครโฮจิมินห์
พระเจ้าบรมวงศ์เธอ กรมพระสมมตอมรพันธุ์

| พระเจ้าบรมวงศ์เธอ กรมพระสมมตอมรพันธุ์ |
| --- | --- |
พระเจ้าบรมวงศ์เธอ ชั้น 4 พระองค์เจ้าชั้นเอก

ราชเลขานุการ
ดำรงตำแหน่ง: 13 กรกฎาคม พ.ศ. 2433 - 24 มิถุนายน พ.ศ. 2455
ถัดไป: พระเจ้าบรมวงศ์เธอ กรมหลวงปราจิณกิติบดี
สมุหมนตรี
ดำรงตำแหน่ง: 16 ธันวาคม พ.ศ. 2453 - 27 เมษายน พ.ศ. 2458
เสนาบดีที่ปรึกษา
ดำรงตำแหน่ง: 2 กรกฎาคม พ.ศ. 2454 - 27 เมษายน พ.ศ. 2458

ประสูติ: 7 กันยายน พ.ศ. 2403
สิ้นพระชนม์: 21 เมษายน พ.ศ. 2458 (54 ปี)
ภรรยา: ชายา หม่อมเจ้าจำรัส สวัสดิกุล นักสุดาดวง หม่อม หม่อมเพิ่ม สวัสดิกุล ณ อยุธยา  หม่อมตลับ สวัสดิกุล ณ อยุธยา
พระบุตร: หม่อมเจ้าใหญ่ สวัสดิกุล หม่อมเจ้าวิบูลย์สวัสดิ์วงศ์ สวัสดิกุล   หม่อมเจ้ามงคลประวัติ สวัสดิกุล
ราชสกุล: สวัสดิกุล
ราชวงศ์: จักรี
พระบิดา: พระบาทสมเด็จพระจอมเกล้าเจ้าอยู่หัว
พระมารดา: ท้าวทรงกันดาล (หุ่น) ท.จ.ว.
ลายพระอภิไธย: 
มหาอำมาตย์เอก มหาเสวกเอก พระเจ้าบรมวงศ์เธอ กรมพระสมมตอมรพันธุ์ องคมนตรีในพระบาทสมเด็จพระจุลจอมเกล้าเจ้าอยู่หัว สมุหมนตรีและองคมนตรีในพระบาทสมเด็จพระมงกุฎเกล้าเจ้าอยู่หัว ทรงเคยดำรงตำแหน่งอธิบดีกรมพระคลังข้างที่ ราชเลขานุการและอธิบดีกรมราชเลขานุการ เป็นพระราชโอรสในพระบาทสมเด็จพระจอมเกล้าเจ้าอยู่หัว
พระประวัติ

พระเจ้าบรมวงศ์เธอ กรมพระสมมตอมรพันธุ์ มีพระนามเดิมเมื่อแรกประสูติว่า พระเจ้าลูกยาเธอ พระองค์เจ้าสวัสดิประวัติ ประสูติเมื่อวันศุกร์ที่ 7 กันยายน พ.ศ. 2403 เป็นพระราชโอรสลำดับที่ 49 ในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาหุ่น (ต่อมามีบรรดาศักดิ์เป็นท้าวทรงกันดาล)
ในรัชสมัยพระบาทสมเด็จพระจุลจอมเกล้าเจ้าอยู่หัว ตั้งแต่ พ.ศ. 2423 ทรงดำรงตำแหน่งหัวหน้าไปรเวตสิเกรตารี (ราชเลขานุการ) กำกับดูแลกรมพระอาลักษณ์  จนกระทั่ง พ.ศ. 2435 กรมพระอาลักษณ์ได้รับการยกฐานะขึ้นเป็นกระทรวง เรียกว่า กระทรวงมุรธาธร  และโปรดเกล้าฯ ให้กรมพระคลังข้างที่ ซึ่งเดิมอยู่ในสังกัดกระทรวงพระคลังมหาสมบัติมาขึ้นกับกระทรวงมุรธาธร
ช่วงปลาย พ.ศ. 2435 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้พระเจ้าน้องยาเธอ กรมหมื่นพิทยลาภพฤฒิธาดา ทรงดำรงตำแหน่งเสนาบดีกระทรวงมุรธาธร  และกรมขุนสมมตอมรพันธุ์ ทรงดำรงตำแหน่งอธิบดีกรมพระคลังข้างที่อีกตำแหน่งหนึ่ง
ต่อมาใน พ.ศ. 2436 ทรงพระกรุณาโปรดเกล้าฯ ให้ พระเจ้าน้องยาเธอ กรมหมื่นสรรพสิทธิประสงค์ เสนาบดีกระทรวงโยธาธิการ เสด็จไปตรวจราชการที่หัวเมือง จึงทรงพระกรุณาโปรดเกล้าฯ ให้กรมขุนพิทยลาภพฤฒิธาดา ไปทรงบังคับบัญชาราชการในหน้าที่เสนาบดีกระทรวงโยธาธิการ และให้กรมหมื่นสมมตอมรพันธุ์ ทรงบังคับบัญชาราชการแทนในหน้าที่เสนาบดีกระทรวงมุรธาธรเป็นการชั่วคราว
ในช่วงปลายรัชกาล ทรงตามเสด็จพระบาทสมเด็จพระจุลจอมเกล้าเจ้าอยู่หัว ประพาสยุโรป เมื่อ พ.ศ. 2450 พร้อมด้วยพระเจ้าลูกยาเธอ กรมหมื่นราชบุรีดิเรกฤทธิ์, พระเจ้าน้องยาเธอ กรมขุนสรรพสาตรศุภกิจ และสมเด็จพระเจ้าลูกยาเธอ เจ้าฟ้าบริพัตรสุขุมพันธุ์ กรมขุนนครสวรรค์วรพินิต
พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ สถาปนาเป็นพระเจ้าน้องยาเธอ กรมหมื่นสมมตอมรพันธุ์ เมื่อปี พ.ศ. 2429 และทรงเลื่อนเป็น พระเจ้าน้องยาเธอ กรมขุนสมมตอมรพันธุ์ เมื่อปี พ.ศ. 2443
ในรัชสมัยพระบาทสมเด็จพระมงกุฎเกล้าเจ้าอยู่หัว ทรงเลื่อนเป็นพระเจ้าบรมวงศ์เธอ กรมพระสมมตอมรพันธุ์ บรมธรรมิกราชวงษ์วิสุทธิ วชิราวุธราชปฤจฉานุวัตน์ รัตนบัณฑิตยชาติย์ สุขุมราชมันตนาธิบดี เมตตาสีตลหฤทัย พุทธาทิไตรรัตนคุณาลงกรณ์ ธรรมาทรบพิตร ทรงศักดินา 15,000 ได้รับพระราชทานยศเป็นมหาอำมาตย์เอก ได้ดำรงตำแหน่งสมุหมนตรี และเป็นเสนาบดีที่ปรึกษา
พระเจ้าบรมวงศ์เธอ กรมพระสมมตอมรพันธ์ สิ้นพระชนม์เมื่อวันที่ 21 เมษายน พ.ศ. 2458 เวลา 15:02 น. สิริพระชันษาได้ 55 ปี ทรงเป็นต้นราชสกุลสวัสดิกุล
พระกรณียกิจที่สำคัญ

2423 - 2433 - ไปรเวตสิเกรตารีในพระองค์ พระบาทสมเด็จพระจุลจอมเกล้าเจ้าอยู่หัว
2427 - 2458 - รัฐมนตรีสภา
2430 - 2458 - องคมนตรี
2433 - 2455 - ราชเลขาธิการ/อธิบดีกรมราชเลขานุการ
2434 - อธิบดีกรมศึกษาธิการ
2435 - 2455 - อธิบดีกรมพระคลังข้างที่
2453 - 2458 - สมุหมนตรี และเสนาบดีที่ปรึกษา
พระโอรสและพระธิดา

พระเจ้าบรมวงศ์เธอ พระองค์เจ้าสวัสดิประวัติ กรมพระสมมตอมรพันธุ์ ทรงเป็นต้นราชสกุลสวัสดิกุล มีพระชายา 1 องค์, ชายา 1 องค์ และหม่อม 2 ท่าน ได้แก่
หม่อมเจ้าหญิงจำรัส (ราชสกุลเดิม: นิลรัตน) พระธิดาในพระเจ้าบรมวงศ์เธอ กรมหมื่นอลงกฎกิจปรีชา
หม่อมตลับ
หม่อมเพิ่ม
นักสุดาดวง ท.จ. พระธิดาในพระองค์เจ้าแก้วมโนหอแห่งกัมพูชา พระราชทานเพลิงศพ ณ เมรุวัดสระเกษ เมื่อวันที่ 9 เมษายน พ.ศ. 2451 (ร.ศ.127) ได้รับพระราชทานผ้าไตร 3 ไตร เงิน 200 เฟื้อง ผ้าขาวพับ 4 พับ เครื่องประโคมศพ กลองชนะ 10 จ่าปี 1 ฉัตรเบญจา 10 คัน
| พระรูป | พระนาม | พระมารดา | ประสูติ | สิ้นชีพิตักษัย | คู่สมรส |
| --- | --- | --- | --- | --- | --- |
|  | 1. หม่อมเจ้าหญิงใหญ่ |  | 7 สิงหาคม พ.ศ. 2428 | ในวันประสูติ |  |
|  | 2. หม่อมเจ้าวิบูลย์สวัสดิ์วงศ์ | หม่อมเพิ่ม | 28 พฤศจิกายน พ.ศ. 2428 | 23 พฤศจิกายน พ.ศ. 2483 | หม่อมเกื้อ (ณ ระนอง) |
|  | 3. หม่อมเจ้ามงคลประวัติ (ท่านชายตุ๊) | หม่อมเจ้าหญิงจำรัส | 21 กุมภาพันธ์ พ.ศ. 2429 | 29 สิงหาคม พ.ศ. 2491 | หม่อมราชวงศ์หญิงบัว (สนิทวงศ์) |
พระเกียรติยศ > พระอิสริยยศ

พระเจ้าลูกยาเธอ พระองค์เจ้าสวัสดิประวัติ (7 กันยายน พ.ศ. 2403 - 1 ตุลาคม พ.ศ. 2411)
พระเจ้าน้องยาเธอ พระองค์เจ้าสวัสดิประวัติ (1 ตุลาคม พ.ศ. 2411 - 22 ธันวาคม พ.ศ. 2429)
พระเจ้าน้องยาเธอ กรมหมื่นสมมตอมรพันธุ์ (22 ธันวาคม พ.ศ. 2429 - 25 พฤศจิกายน พ.ศ. 2443)
พระเจ้าน้องยาเธอ กรมขุนสมมตอมรพันธุ์ (25 พฤศจิกายน พ.ศ. 2443 - 23 ตุลาคม พ.ศ. 2453)
พระเจ้าบรมวงศ์เธอ กรมขุนสมมตอมรพันธุ์ (23 ตุลาคม พ.ศ. 2453 - 11 พฤศจิกายน พ.ศ. 2454)
พระเจ้าบรมวงศ์เธอ กรมพระสมมตอมรพันธุ์ (11 พฤศจิกายน พ.ศ. 2454 - ปัจจุบัน)
| ธรรมเนียมพระยศของ พระเจ้าบรมวงศ์เธอ กรมพระสมมตอมรพันธุ์ |
| --- | --- |
ธงประจำพระอิสริยยศ
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
เครื่องราชอิสริยาภรณ์

พระเจ้าบรมวงศ์เธอ กรมพระสมมตอมรพันธุ์ ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่าง ๆ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2429 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2454 –  เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.) (ฝ่ายหน้า)
พ.ศ. 2454 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้าวิเศษ (ป.จ.ว.)
พ.ศ. 2436 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2429 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2454 –  เครื่องราชอิสริยาภรณ์วชิรมาลา (ว.ม.ล.)
พ.ศ. 2436 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2436 –  เหรียญดุษฎีมาลา เข็มราชการในพระองค์ (ร.ด.ม.(พ))
พ.ศ. 2456 –  เหรียญจักรพรรดิมาลา (ร.จ.พ.)
พ.ศ. 2447 –  เหรียญรัตนาภรณ์ รัชกาลที่ 4 ชั้นที่ 3 (ม.ป.ร.3)
พ.ศ. 2445 –  เหรียญรัตนาภรณ์ รัชกาลที่ 5 ชั้นที่ 2 (จ.ป.ร.2)
พ.ศ. 2453 –  เหรียญรัตนาภรณ์ รัชกาลที่ 6 ชั้นที่ 1 (ว.ป.ร.1)
พ.ศ. 2436 –  เหรียญรัชฎาภิเศกมาลา (ร.ศ.)
พ.ศ. 2440 –  เหรียญประพาสมาลา (ร.ป.ม.)
พ.ศ. 2440 –  เหรียญราชินี (ส.ผ.)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2444 – เข็มอักษรพระบรมนามาภิธัย จ.ป.ร. ชั้นที่ 1
พ.ศ. 2450 – เข็มอักษรเสด็จพระราชดำเนินประพาสยุโรป (ทองคำ)
พ.ศ. 2452 – เข็มพระชนมายุสมมงคล ชั้นที่ 1 (ทองคำลงยาราชาวดี)
พ.ศ. 2453 – เข็มอักษรพระบรมนามาภิธัย ว.ป.ร. ชั้นที่ 1
พ.ศ. 2453 – เข็มสมุหมนตรี
พ.ศ. 2454 – เข็มไอยราพต
พ.ศ. 2455 – เข็มข้าหลวงเดิม
พ.ศ. 2456 – เข็มพระบรมรูปสมเด็จพระบรมราชินีนาถ กรอบประดับเพ็ชร์ ชั้นพิเศษ
พ.ศ. 2452 – เสมาทองคำพระบรมรูปรัชกาลที่ 5
เครื่องราชอิสริยาภรณ์ > เครื่องราชอิสริยาภรณ์ต่างประเทศ

เดนมาร์ก :
พ.ศ. 2450 –  เครื่องราชอิสริยาภรณ์แดนเนอโบร ชั้นที่ 1
อิตาลี :
พ.ศ. 2440 –  เครื่องราชอิสริยาภรณ์แม่พระรับสาร ชั้นสายสร้อย
รัฐสันตะปาปา :
พ.ศ. 2440 –  เครื่องอิสริยาภรณ์ปิอุสที่ 9 ชั้นที่ 1
ญี่ปุ่น :
พ.ศ. 2441 –  เครื่องราชอิสริยาภรณ์อาทิตย์อุทัย ชั้นสูงสุดประดับดอกคิริ
ออสเตรีย-ฮังการี :
พ.ศ. ไม่ปรากฏ –  เครื่องราชอิสริยาภรณ์นักบุญสเตฟานแห่งฮังการี ชั้นที่ 1
พระยศ > พระยศพลเรือน

มหาเสวกเอก
มหาอำมาตย์เอก
พระยศ > พระยศเสือป่า

4 พฤศจิกายน พ.ศ. 2454 - นายหมู่ใหญ่
26 ธันวาคม พ.ศ. 2457 - นายกองตรี
คิม พอสสิเบิล

| คิม พอสสิเบิล |
| --- | --- |

สร้างโดย: Mark McCorkle Bob Schooley
เสียงของ: Earl Boen Nestor Carbonell Nancy Cartwright Gary Cole John DiMaggio Shaun Fleming Will Friedle Ricardo Montalban Tahj Mowry Christy Carlson Romano Jean Smart Rider Strong Nicole Sullivan Kirsten Storms Raven-Symone A.J. Trauth Patrick Warburton
ประเทศแหล่งกำเนิด: สหรัฐอเมริกา
จำนวนตอน: 87+
การผลิต
ความยาวตอน: ประมาณ 22 นาที
ออกอากาศ
เครือข่าย: ดิสนีย์แชนแนล ดิสนีย์+ ฮอตสตาร์
ออกอากาศ: 7 มิถุนายน พ.ศ. 2545 – 7 กันยายน พ.ศ. 2550
คิม พอสสิเบิล (อังกฤษ: Kim Possible)  เป็นการ์ตูนทีวีแอนิเมชันที่ออกอากาศในประเทศไทยทางช่อง ดิสนีย์แชนแนลเอเชีย (ผ่านทางทรูวิชั่นส์) มีเรื่องราวเกี่ยวกับคิม พอสสิเบิล ผู้มีภารกิจที่จะต้องช่วยโลกและหยุดยั้งผู้ร้ายต่างๆ
ในประเทศไทยเคยฉายทางสถานีโทรทัศน์สีกองทัพบกช่อง 7 และมีเสียงพาทย์ไทยในช่องดิสนีย์แชนแนลเอเชีย
ปีที่สี่ได้เริ่มในวันที่ 14 กรกฎาคม พ.ศ. 2550 (ทางช่อง Disney Channel)
ตัวละคร > พันธมิตร

และยังอื่นๆอีกหลายตัว
แหล่งข้อมูลอื่น

เว็บไซต์อย่างเป็นทางการของคิม พอสสิเบิล จากดิสนีย์ (อังกฤษ)
คิม พอสสิเบิล จาก TV.com เก็บถาวร 2006-04-27 ที่ เวย์แบ็กแมชชีน (อังกฤษ)
เว็บไซต์แฟนคลับของคิม พอสสิเบิล (อังกฤษ)
| ด ค กคิม พอสสิเบิล |
| --- | --- |
ตัวละคร:  คิม พอสสิเบิล  รูฟัส 
ภาพยนตร์:  อะซิทอินไทม์  อย่าเศร้าไปเลย 
อื่น ๆ:  ตอน  จิบิเวิร์ส 
  หมวดหมู่
ชัยชาญ หาญนาวี

| พันเอก ชัยชาญ หาญนาวี ท> ม. ต.ช. ช.ด.  |
| --- | --- |
เกิด: 19 กุมภาพันธ์ พ.ศ. 2474 จังหวัดพระนครศรีอยุธยา มณฑลอยุธยา ประเทศสยาม
เสียชีวิต: 4 กุมภาพันธ์ พ.ศ. 2561 (86 ปี) ประเทศไทย
รับใช้:  ไทย
แผนก/สังกัด: กองทัพบกไทย
ประจำการ: พ.ศ. 2495 – ?
ชั้นยศ:  พันเอก
หน่วย: กองรบพิเศษที่ 1
การยุทธ์: สงครามเวียดนาม
บำเหน็จ: เหรียญราชการชายแดน
พันเอก ชัยชาญ หาญนาวี (19 กุมภาพันธ์ พ.ศ. 2474 – 4 กุมภาพันธ์ พ.ศ. 2561) เป็นนายทหารชาวไทย ผู้ตกเป็นเชลยศึกที่ถูกคุมขังยาวนานที่สุดที่เรือนจำฮัวโลในกรุงฮานอยเมื่อช่วงสงครามเวียดนาม
ประวัติ

ชัยชาญ เกิดวันที่ 19 กุมภาพันธ์ พ.ศ. 2474 เป็นคนชาวพระนครศรีอยุธยา
ชัยชาญ แต่งงานเมื่อวันที่ 23 มีนาคม พ.ศ. 2502 แต่ไม่มีลูกด้วยกัน
การรับราชการ

ชัยชาญ เข้ารับราชการทหารในปีพ.ศ. 2495 สังกัดกองพันทหารม้าที่ 4 กรมทหารม้าที่ 2 ในจังหวัดพระนคร และในเดือนมีนาคม พ.ศ. 2498 ชัยชาญย้ายไปอยู่ที่กองรบพิเศษที่ 1 ค่ายวชิราลงกรณ์ จังหวัดลพบุรี
การเป็นเชลยศึก

วันที่ 21 พฤษภาคม พ.ศ. 2508 เป็นวันหยุดที่เปลี่ยนแปลงชีวิตของชัยชาญไปอย่างถาวร มีนักบินอเมริกันกลุ่ม แอร์อเมริกา ชวนไปเป็น สปอตเตอร์ เดินทางโดยเครื่องบินจากเชียงลมไปส่งเสบียงตามฐานในลาว ปรากฏว่าถูกยิงจนเครื่องบินตก ทหารในเครื่องเสียชีวิตเกือบหมด เหลือเพียงชัยชาญกับนักบิน แม้พยายามหลบหนีแต่สุดท้ายก็ถูกจับได้
การเป็นเชลยศึก > ค่ายเดียนเบียนฟู

หลังเป็นเชลยศึกที่ค่ายเดียนเบียนฟู ชัยชาญถูกซ้อมอย่างหนัก ความทารุณและโหดร้าย รวมทั้งสภาพจิตใจภายใต้ภาวะกดดันเช่นนั้น เขาผ่านมันมาได้ด้วยจิตใจอันเด็ดเดี่ยว ด้วยเกียรติของชายชาติทหาร ความกตัญญูต่อแผ่นดินเกิดเป็นที่รักยิ่ง ท่านถูกจับใส่ขื่อคาอยู่นานถึง 2 ปี 10 เดือน ต้องนอนแช่ขี้แช่เยี่ยวของตัวเอง ได้อาบน้ำเดือนละครั้ง ไม่ได้พูดไม่ได้คุยกับใครเป็นเวลาถึง 5 ปีเนื่องจากถูกขังเดี่ยว และสุดท้ายต้องถูกเข้าห้องมืดอีก 6 เดือน
การเป็นเชลยศึก > ค่ายฮัวโล

หลังจากนั้นถูกส่งไปค่ายที่ในฮานอย ไปอยู่ที่นั่น 1 ปีก็ได้รับหน้าที่เป็นคนทำความสะอาด จึงทำให้ได้พบปะเชลยศึกคนอื่น จนไปเจอเชลยนักบินเวียดนามใต้ ทีแรกก็พูดกันไม่รู้เรื่องต้องใช้ภาษามือกัน จนกระทั่งท่านเรียนรู้ภาษาได้บ้าง นายทหารเวียดนามก็ให้ท่านช่วยแอบลักลอบส่งกระดาษรหัสลับติดต่อกับเชลยศึกคนอื่น ๆ ซึ่งส่วนมากก็เป็นทหารอเมริกัน จนในที่สุดนายทหารเวียดนามก็สอน แตะโค้ด ให้กับชัยชาญ และก็พยายามศึกษาภาษาอังกฤษจนใช้สื่อสารได้ การกระทำของชัยชาญเสี่ยงต่อชีวิตมากเพราะถ้าโดนจับได้ตายสถานเดียว ชัยชาญขโมยกระดาษดินสอให้กับเชลยศึก แม้กระทั่งลักลอบแบ่งอาหารให้เชลยคนอื่นที่แย่กว่าท่าน จนรัฐบาลอเมริกาเจรจากับเวียดนามเหนือ เรื่องให้ปล่อยตัวเชลยศึกจากค่ายฮัวโล การเจรจาเป็นผลสำเร็จ เวียดนามเหนือปล่อยเชลยศึกกลับบ้าน แต่ชัยชาญยังไม่ได้รับการปล่อยตัว
การเป็นเชลยศึก > ค่ายเฝอเยน

ชัยชาญถูกส่งไปที่ เฝอเยน ซึ่งมีเชลยศึกทหารไทยอยู่ 216 นาย ในระหว่างที่อยู่ที่นั่นถูกทรมานทารุณหนัก เพราะเวียดนามเหนือต้องการให้ท่านเกลี้ยกล่อมเชลยศึกไทยให้เป็นคอมมิวนิสต์ แต่ท่านไม่ยอม
ปล่อยเชลยศึกไทย

ในขณะเดียวกันหลายเดือนต่อมา อดีตเชลยศึกชาวอเมริกันที่ท่านช่วยไว้ก็ได้มีการถามไถ่กันว่ามีข่าวคราวว่าท่านไปอยู่ไหนเป็นอย่างไรบ้าง แต่ไม่มีใครรู้ พวกเขาจึงรวมตัวกันไปร้องเรียนต่อรัฐบาลอเมริกาให้ช่วยตามหา สุดท้ายหาเจอและนำไปสู่การเจรจากันระหว่างอเมริกา, ไทย และเวียดนามเหนือให้ปล่อยเชลยศึกทหารไทย
หลังจากที่ถูกกักขังเป็นเวลา 9 ปี 4 เดือน 8 วัน ซึ่งเป็นเชลยศึกที่ถูกกักขังนานที่สุดในสงครามเวียดนาม
เขาได้เลื่อนยศหลัง"ตาย" เป็นร้อยเอก ตามธรรมเนียมของกองทัพ เมื่อพบว่าเขายังมีชีวิตอยู่ ไม่เพียงกลับไปรับราชการอย่างเดิม แต่ยศ"ร้อยเอก"ไม่ถูกถอดคืน เพราะเคยมีหลักปฏิบัติลักษณะนี้ในกระทรวงกลาโหมมาแล้วครั้งหนึ่ง กรณีที่พบว่าผู้ถูกแทงบัญชีว่าตายและได้รับเลื่อนยศยังมีชีวิตอยู่ กระทรวงกลาโหมก็อนุมัติเข้ารับราชการเป็นนายทหารตามยศใหม่ได้[ต้องการแหล่งอ้างอิงดีกว่านี้]
การแก่กรรม

เมื่อวันที่ 2 กุมภาพันธ์ พ.ศ. 2561 ชัยชาญป่วยเนื่องจากเส้นเลือดใหญ่ในสมองอุดตัน จากนั้นเข้ามารักษาตัวที่โรงพยาบาล และเสียชีวิตอย่างสงบในเวลา 23.45 น. ของวันที่ 4 กุมภาพันธ์ ในวัย 87 ปี
เมื่อวันที่ 7 กุมภาพันธ์ พ.ศ. 2561 พ.อ. แลร์รี่ เรดม่อน ผู้ช่วยทูตฝ่ายทหารบกสหรัฐอเมริกา สถานเอกอัครราชทูตสหรัฐอเมริกาประจำประเทศไทย ร่วมพิธีสวดพระอภิธรรมศพ พ.อ. ชัยชาญ ที่ถึงแก่กรรมเมื่อวันที่ 4 กุมภาพันธ์ที่ผ่านมาที่จังหวัดลพบุรี โดยพ.อ. เรดมอน ได้มอบจดหมายแสดงความเสียใจจากเอกอัครราชทูตเดวีส์ให้แก่คุณรัชนียากร บุตรสาวของ พ.อ. ชัยชาญ เป็นทหารรบพิเศษแห่งกองทัพไทยผู้ตกเป็นเชลยศึกที่ถูกคุมขังยาวนานที่สุดที่เรือนจำฮัวโลในกรุงฮานอยในช่วงสงครามเวียดนาม พ.อ. ชัยชาญ เป็นเชลยศึกผู้ร่วมชะตากรรมเดียวกันกับวุฒิสมาชิกสหรัฐฯ จอห์น แมคเคน., พล.ร.อ. เจมส์ สตอคเดล และเหล่าทหารผู้กล้าอีกหลายนาย ท่านถูกคุมขังอยู่ที่เรือนจำฮัวโลเป็นระยะเวลาเกือบ 10 ปี
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. ไม่ปรากฏ –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2530 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2519 –  เหรียญราชการชายแดน (ช.ด.)
พ.ศ. 2500 –  เหรียญงานฉลอง 25 พุทธศตวรรษ
เครื่องราชอิสริยาภรณ์ > เครื่องราชอิสริยาภรณ์ต่างประเทศ

สหรัฐอเมริกา :
พ.ศ. 2518 –  เหรียญซิลเวอร์สตาร์
พ.ศ. 2518 –  ลีเจียนออฟเมอริต ชั้นลีเจียนแนร์
ข้าคือวีเซิล

| ข้าคือวีเซิล |
| --- | --- |


อังกฤษ: I Am Weasel
 
สร้างโดย: David Feiss
แสดงนำ: Michael Dorn Charlie Adler
ประเทศแหล่งกำเนิด: สหรัฐอเมริกา
จำนวนตอน: 79
การผลิต
ความยาวตอน: 18 นาทีต่อ 1 ตอน หรือ 6 นาทีต่อ 1 ตอนย่อย
ออกอากาศ
เครือข่าย: การ์ตูนเน็ตเวิร์ก
ออกอากาศ: ค.ศ. 1997 – ค.ศ. 2000
ข้าคือวีเซิล (I Am Weasel) เป็นการ์ตูนทีวีแอนิเมชันของประเทศสหรัฐอเมริกา ผลิตโดย David Feiss สังกัด Cartoon Network Studios
ข้าคือวีเซิล เป็นการ์ตูนย่อยของง้องแง้งกับเงอะงะโดยจะฉาย 1 ตอนย่อยในทุกๆตอนของง้องแง้งกับเงอะงะ จากนั้นก็ได้โอกาสมาแยกเป็นการ์ตูนของตัวเอง โดยใช้เพลงเปิดที่ดัดแปลงมาจากเพลงคลาสสิก Pop on the Weasel เรื่องราวหลักๆของข้าคือวีเซิล จะเป็นเรื่องราวของ วีเซิล และ ไอ.อาร์.บาบูน ซึ่งทั้งสองโดยส่วนมากจะเป็นเพื่อนกัน มักจะเผชิญหน้าเหตุการณ์ต่างๆ ในแต่ละตอน โดยส่วนมาวีเซิลมักจะได้รับบทที่สูงกว่าไอ.อาร์. ในขณะที่ไอ.อาร์.จะเป็นบทต่ำๆ และมักเป็นตัวละครที่ชอบชิงดีชิงเด่นจากวีเซิลเสมอ